KOMISIJOS NUOMONĖ Pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento padarytų pakeitimų Tarybos pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS dėl pramoninių išmetamųjų teršalų (taršos integruotos prevencijos ir kontrolės) (naujos redakcijos) /* KOM/2010/0596 galutinis - COD 2007/0286 */





LT || EUROPOS KOMISIJA Briuselis, 2010.10.25 KOM(2010) 596 galutinis 2007/0286 (COD) KOMISIJOS NUOMONĖ Pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento padarytų pakeitimų Tarybos pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS dėl pramoninių išmetamųjų teršalų (taršos integruotos prevencijos ir kontrolės) (naujos redakcijos) 2007/0286 (COD) KOMISIJOS NUOMONĖ Pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento padarytų pakeitimų Tarybos pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS dėl pramoninių išmetamųjų teršalų (taršos integruotos prevencijos ir kontrolės) (naujos redakcijos) 1. Pagrindiniai faktai Procedūra 2007 m. gruodžio 21 d. Komisija Europos Parlamentui ir Tarybai pateikė Direktyvos dėl pramoninių išmetamųjų teršalų (taršos integruotos prevencijos ir kontrolės) pasiūlymą, kad jie jį priimtų taikydami įprastą teisėkūros procedūrą, kaip nustatyta Sutarties dėl Europos Sąjungos veikimo 294 straipsnyje. 2009 m. sausio 14 d. nuomonę pateikė Europos ekonomikos ir socialinių reikalų komitetas. 2008 m. spalio 8 d. nuomonę priėmė Regionų komitetas. 2009 m. kovo 10 d. Europos Parlamentas priėmė poziciją per pirmąjį svarstymą. 2009 m. birželio 25 d. Taryba pasiekė politinį susitarimą ir 2010 m. vasario 15 d. priėmė bendrąją poziciją. 2010 m. liepos 7 d. Europos Parlamentas priėmė poziciją per antrąjį svarstymą. 2. Komisijos pasiūlymo tikslas Siūloma Direktyva dėl pramoninių išmetamųjų teršalų siekiama aiškiau išdėstyti r sugriežtinti esamus teisinius reikalavimus, įskaitant reikalavimus dėl geriausių prieinamų gamybos būdų taikymo. Tuo tikslu septynios su pramoniniais teršalais susijusios direktyvos išdėstomos nauja redakcija ir sujungiamos į vieną bendrą direktyvą. Tai padės sumažinti pramoninių išmetamųjų teršalų keliamą pavojų žmonių sveikatai bei aplinkai ir sudaryti vienodesnes sąlygas pramonės įmonėms. 3. Komisijos pastabos 3.1 Bendrosios pastabos 2010 m. liepos 7 d. plenarinėje sesijoje Europos Parlamentas priėmė su Taryba suderintą kompromisinį paketą, kad per antrąjį svarstymą būtų galima pasiekti susitarimą. Šie daliniai pakeitimai susiję su: – geriausių prieinamų gamybos būdų išvadų priėmimo metodu ir kompetentingoms institucijoms suteikta laisve nukrypti nuo tokių išvadų nustatant išmetamųjų teršalų ribines vertes, – laikinų išlygų, susijusių su esamiems dideliems kurą deginantiems įrenginiams taikomų peržiūrėtų išmetamųjų teršalų ribinių verčių laikymusi, suteikimu tokių įrenginių sektoriui, – mechanizmu, kurį taikant Komisijai suteikiama teisė siūlyti naujus minimalius reikalavimus, įskaitant tam tikrai veiklai taikomas išmetamųjų teršalų ribines vertes, grindžiamus poveikiu aplinkai ir geriausių prieinamų gamybos būdų taikymo lygio, – aiškesniu nuostatų dėl bendrųjų privalomų taisyklių, leidimo sąlygų persvarstymo, patikrų ir prieigos prie informacijos išdėstymu. Komisija pritaria kompromisiniam paketui, nes jis atitinka bendrąjį pasiūlymo tikslą ir bendrąsias ypatybes. 3.2 Iš dalies pakeistas pasiūlymas Atsižvelgdama į Sutarties dėl Europos Sąjungos veikimo 293 straipsnio 2 dalį, Komisija savo pasiūlymą keičia taip, kaip išdėstyta pirmiau.